چکډیم

ښي|بټنوک|د فولادو چکډیم
چکډ‌یمونه هغه کوچني او لنډمهاله ساختمانونه دي چې په فرعي درو او ناوو (Catchment Area ) کې د فصلي اوبو د جریان په مقابل کې جوړیږي .

د چکډیمونو موخي په لاندي ډول دي:

1. د اوبو ساتنه یا ذخیره کول: اوبه د باراني موسم په جریان کې په چکډ‌یمونو کې ساتل کیږي چې د ځمکې لاندې اوبو په بیا چارجولو کې مرسته کوي. اوله ذخیره شویو اوبو څخه په ورځنیو چارو کې هم استفاده کېدلای سي.

2. دځمکې د تخریب مخنیوی : د چکډ‌یمونو پورتنۍ برخه (Up Stream)د خاورې د تخریب  څخه مخنیوی کوي، ګړندی حرکت کولی شي د خاورې پورتنۍ طبقه تخریب کړي، پداسې حال کې چې چکډ‌یمونه سرعت کنټرولوي، او اوبو ته اجازه ورکوي چې ځمکې ته ننوځي.

3. د سیلابونو څخه مخنیوی: په هغه حالتونو کې چې سیلابونه واقع کیږی چکډ‌یمونه د اوبو د سرعت او حجم کمولو لپاره کار کوي، په ممکنه توګه په لاندې سیمو کې د سیلاب مخه ونیسي.

4.  د ځمکې لاندې اوبو بیا چارج کول: چکډ‌یمونه اوبو ته اجازه ورکوي چې ذخیره شوې اوبه ځمکې ته ننوځي او د ځمکې لاندې اوبو کچه لوړوي. 

5. دځمکی میل قابو کول: کله چی دچیکډمونو کاسه له رسوباتو ډکه شي نو د ځمکې میل هم کمیږي.

چکډ‌یمونه د ساختماني موادو په اساس طبقه بندي کیږي.

چکډ‌یمونه عموماً د محلي موادو لکه خاورین، ډبرین، کانکریټي، ګبیوني او لرګیو څخه جوړیږي چی په سیمه کي شته موادو ته په کتو د ساختماني موادو ډول ټاکل کیږی.

چکډیمونه د نوي ټیکنالوژۍ برخه نه دي؛ بلکي دا یو لرغونی تخنیک دی چي د دوهمې پیړۍ راهیسي مخینه لري.